Нели Закс
Все тъй смъртта празнува…

Превод от немски: Венцеслав Константинов, —

chitanka.info

Все тъй смъртта празнува

живота в тебе

глупачке в спиралата на припряността

всяка стъпка все по-далеч от детските часовници

и по-близо по-близо хваната от вятъра

грабителя на копнежа —

От страхопочит се надигат легла и столове

тъй като вълнението е вече морско

и врати —

ключът сложен за отбрана

променя посоката с отваряне навън —

Белите сестри окъпани в звезди

от докосванията на чуждоземни знаци

от онзи който тук захранва жилите

чрез своите подземни извори на жаждата

от тях виденията трябва да пият до насита —

1961

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.